Lebah

**Lebah** () merupakan sejenis serangga terbang sosial yang hidup berkelompok dan lebih dikenali kerana peranan menyenyawakan bunga, serta menghasilkan madu dan lilin daripada cecair manis yang dihisapnya. Terdapat kira-kira lebih 16,000 spesies lebah dikenalpasti dalam tujuh keluarga diktiraf, lebah-lebah ini boleh didapati di setiap benua dan setiap habitat planet yang ada tumbuhan berbunga kecuali di Antartika.

Lebah mencari makanan di luar sarang. Setelah menemui sumber, mereka membawa jeli diraja ke sarang sekadar yang termampu. Lebah akan mengingati lokasi sumber makanan tadi dan akan meminta bantuan rakan-rakan yang berada di sarang. Mereka memulakan dengan gerakan berbentuk nombor 8 di dalam sarang dan bergerak atau menggoyangkan badan seakan-akan menari sebagai isyarat jarak sumber makanan tersebut. Di hujung tarian, lebah-lebah lain akan memahami dan terus menuju sumber makanan tersebut dengan tepat. Ia haiwan paling dibergantung mendebungakan 80% tanaman yang dikerjakan dalam aktiviti pertanian. Apabila tiba musim mengawan, lebah akan menggeriak dalam kawanan besar yang terbang ke kawasan yang sesuai untuk membina sarang baru.

## Anatomi
Ia mempunyai tiga pasang kaki dan dua pasang kepak. Betis-betis kaki depannya (*metabasitarsus*) berbulu (*setae*) untuk membersihkan sesungutnya.

Lebah memakan madu bunga dan debunga.

## Pembahagian tugas
Dalam sesuatu kelompok, lebah dapat dibahagikan kepada tiga kasta, iaitu:
* lebah ratu; lebah betina boleh bertelur
* lebah pekerja; lebah betina tidak boleh bertelur; dan
* lebah jantan.
Setiap jenis lebah mempunyai tugas masing-masing.

Ratu lebah mengawal keseluruhan kegiatan koloni lebah. Badannya lebih besar kerana pada peringkat larva ia diberi makan jeli raja yang kaya dengan khasiat. Tugas utamanya ialah bertelur. Lebah ratu yang aktif mampu bertelur kira-kira 2,000 biji sehari. Jangka hayat ratu lebah ialah 3 tahun.

Lebah pekerja (betina) mengumpul debunga dan manisan yang kemudian akan ditukarkan menjadi madu (oleh lebah pekerja) untuk lebah ratu dan anak lebah. Ada juga lebah betina yang bertugas membersihkan sarang dan menjaga anak-anak lebah. Jangka hayat lebah pekerja ialah 3 bulan atau lebih sedikit.

Lebah jantan bertugas mengawan dengan lebah ratu dan akan mati sebaik-baik sahaja selepas mengawan.

### Sarang
Lebah membuat sarangnya di atas bukit, di pohon kayu dan pada atap rumah. Sarangnya dibina daripada lilin yang dirembeskan kelenjar-kelenjar yang terdapat dalam bahagian bawah lapik abdomen lebah jenis pekerja.

## Jenis
Apabila berbicara mengenai lebah, kebanyakan orang akan terfikir tentang 'lebah sosial' - kawanan lebah madu, atau kumpulan-kumpulan lebah. Hakikatnya, sebahagian besar lebah adalah lebah tentera, yakni menjalani kehidupan seperti lebah tunggal,  membina sel sarang tunggal, berbanding bekerja dengan lebah lain untuk meningkatkan jumlah besar keturunan di sarang.

Lebah dibahagi kepada beberapa pengelasan untuk mudah dikenali atau dikelaskan. Antaranya:
# Andrenidae- (lebah liar yang suka tinggal dalam lubang tanah (mining bees)
# Megachiledae- Lebah pemotong daun (leaf cutting bees)
# Xylocopidae - Lebah tukang kayu (carpenter bees)
# Bombidae- bumble bees
# Apidae - Lebah madu (honey bees)

## Kitaran hidup
Kitaran hidup seekor lebah dibahagikan kepada empat peringkat:
# telur;
# larva;
# kepompong;
# lebah dewasa. (terbahagi kepada 3 kasta utama, Ratu (lebah betina produktif), Raja (lebah jantan) dan lebah pekerja (lebah betina tidak produktif)
Telur yang menetas akan menjadi larva. Pada peringkat ini, lebah pekerja akan memberi larva makan debunga dan nektar. Nektar yang dikumpul oleh lebah pekerja sebahagiannya disimpan sebagai madu. Setelah beberapa hari, larva bertukar kepada pupa dan seterusnya menjadi anak lebah.

## Hubungan dengan manusia
Cucuran atap atau tumpu kasau rumah-rumah kampung di Negeri Sembilan mempunyai motif "lebah bergantung" yang datang daripada rumah-rumah diduduki orang Minangkabau di Kampar, Riau.

## Galeri

Fail:Sarang lebah.jpg|Sarang lebah yang bergayut di sebuah istana
Fail:YosriSarangLebah.jpg|Sarang lebah yang telah diambil madunya
Fail:Bee Collecting Pollen 2004-08-14.jpg|Lebah sedang mengumpul debunga


## Lihat juga
* Kelulut

## Rujukan

## Pautan luar

* Gambar carian Google